168 HIKAYAT SAIF-AL-YEZAN. 



sekarang ini ku chari tiadalah lagi dapat." Lalu menoleh 

 Sheikh Akhmim kapada Saif-al-Yezan, serta berkata ia bagei- 

 nya, " Hei Saif-al-Yezan, adalah bageimu pengatahuan dengan 

 loh itu?" Maka dijawablah olih Saif-al-Yezan, "Behkan." 

 Maka berkata Sheikh Akhmim, " Dimana dia ?" Maka di- 

 jawablah olih Saif-al-Yezan, " Ini-tah ia loh itu sertaku ini." 

 Maka tetkala itu jua berpalinglah Sheikh Akhmim kapada 

 anaknya seraya berkata ia bageinya " Hei anakku, telah kem- 

 balilah hakk yang sabenarnya kapada ahlinya dan pedang 

 kapada sarongnya." Maka berkata perampuan itu kapada ba- 

 panya, " Tiada adanya yang demikian itu sakali-kali, jikalau 

 aku meminum piala kabinasaan sakalipun, melainkan dapat 

 tiada handaklah ia kawin dengan aku." Maka dijawab olih 

 Saif-al-Yezan, " Berlindonglah aku kapada Allah taala akan 

 kawin dengan sasaorang orang yang lain deripada Seti Shameh 

 anak Eaja Malek al Afrah." Lalu berkata perampuan kapada 

 Saif-al-Yezan, " Dan aku pun tiada melepaskan dikau pergi 

 deripadaku ini hingga angkau kawin dengan aku." Kamudian 

 maka perampuan itu bangunlah, ia berjalan masok kadalam 

 menchari akan loh itu, kerna belumlah tetap yakinnya akan 

 diambil olih Saif-al-Yezan loh itu. 



Maka Saif-al-Yezan membacha loh itu, kamudian maka 

 datanglah hadlir Airodl kapada Saif-al-Yezan serta berkata 

 Airodl, " Behkan, ya tuanku." Maka berkata Saif-al-Yezan 

 bageinya, " Ambillah olihmu akan daku, bawa pergi ka negri 

 Ahmar, kerna aku meninggalkan tuanku Sadon Zanji dan 

 bebrapa banyak lashkarku disana." Maka berkata Airodl, 

 " Ku dengar, dan ku turut." Kamudian maka diambilnya 

 Saif-al-Yezan dijunjongnya di bahunya dibawanya terbang ai- 

 atas udara hingga mendengar ia akan tasbeh segala malaikat 

 di langit, dan salagi Airodl membawa akan dia didalam bebrapa 

 saat ka udara itu, kamudian dibawanya turun dekat hampir ka 

 bumi. Maka dilihatnya diatas bumi banyak api, dan tampik 

 sorak manusia, dan lagi terlalu banyak jenis-jenis bunyi-bunyi- 

 an, dan brapa banyak kuda diatasnya orang berlari-larian, 

 saperti gempar lakunya di bumi itu. Maka berkata Saif-al- 

 Yezan kapada x\irodl, "Hei Airodl, apa bunyi kadengaran 



Jour. Straits Branch 



